22004A0210(02)



SPORAZUM

o znanstvenoj i tehničkoj suradnji između Europske zajednice i Republike Tunisa

EUROPSKA ZAJEDNICA,

dalje u tekstu „Zajednica”,

s jedne strane, i

REPUBLIKA TUNIS,

dalje u tekstu „Tunis”,

s druge strane,

dalje u tekstu „stranke”,

UZIMAJUĆI U OBZIR Ugovor o osnivanju Europske zajednice, a posebno njegov članak 170., zajedno s prvom rečenicom njegova članka 300. stavka 2. i prvim podstavkom članka 300. stavka 3.,

UZIMAJUĆI U OBZIR Odluku br. 1513/2002/EZ Europskog parlamenta i Vijeća od 27. lipnja 2002. o Šestom okvirnom programu Europske zajednice za istraživanje, tehnološki razvoj i demonstracijske aktivnosti koji doprinosi stvaranju Europskog istraživačkog područja i inovaciji (od 2002. do 2006.) (1),

RAZMATRAJUĆI važnost znanosti i tehnologije za gospodarski i socijalni razvoj i upućivanje na to u članku 47. Euro-mediteranskog sporazuma o pridruživanju između Europskih zajednica i njihovih država članica s jedne strane i Republike Tunisa s druge strane, koji je stupio na snagu 1. ožujka 1998. (2),

UZIMAJUĆI U OBZIR da Zajednica i Tunis teže istraživanju, tehnološkom razvoju i demonstracijskim aktivnostima u velikom broju područja od zajedničkog interesa i da će sudjelovanje u zajedničkim aktivnostima istraživanja i razvoja na temelju uzajamnosti osigurati zajedničku korist,

ŽELEĆI uspostaviti formalni okvir suradnje u području znanstvenog i tehnološkog istraživanja s ciljem proširivanja i jačanja aktivnosti suradnje u područjima od zajedničkog interesa te potaknuti primjenu rezultata takve suradnje na gospodarsku i socijalnu dobrobit obiju strana,

RAZMATRAJUĆI želju za otvaranjem Europskog istraživačkog područja trećim zemljama, a posebno mediteranskim zemljama partnerima,

SPORAZUMJELE SU SE:

Članak 1.

Svrha i načela

1. Strane će poticati, razvijati i olakšavati znanstvene i tehnološke aktivnosti suradnje između Zajednice i Tunisa u područjima od zajedničkog interesa u kojima provode aktivnosti znanstvenog istraživanja i tehnološkog razvoja.

2. Aktivnosti suradnje trebaju se provoditi na temelju sljedećih načela:

Članak 2.

Uvjeti suradnje

1. Tuniški pravni subjekti sudjeluju u posrednim aktivnostima (3) u sklopu okvirnog programa Europske zajednice za istraživanje, tehnološki razvoj i demonstracijske aktivnosti doprinoseći stvaranju Europskog istraživačkog područja, dalje u tekstu „okvirni program”, pod istim uvjetima kakvi se primjenjuju na pravne subjekte država članica Europske unije, podložno odredbama i uvjetima koji se utvrđuju ili navode u prilozima I. i II.

2. Pravni subjekti Zajednice sudjeluju u tuniskim programima istraživanja u područjima jednakim onima u okvirnom programu, pod istim uvjetima kakvi se primjenjuju na tuniske pravne subjekte, podložno odredbama i uvjetima koji se utvrđuju ili navode u prilozima I. i II.

3. Suradnja može također obuhvaćati sljedeće oblike i sredstva:

Članak 3.

Jačanje suradnje

1. Stranke se obvezuju poduzeti sve, unutar okvira svojih zakonskih propisa na snazi, kako bi olakšale slobodno kretanje i nastan znanstvenih radnika koji sudjeluju u aktivnostima obuhvaćenim ovim Sporazumom, te olakšale ulazak na svoje državno područje i izlazak s njega materijalima, podacima ili opremi namijenjenim korištenju u tim aktivnostima.

2. Kada u skladu sa svojim pravilima Zajednica dodijeli bespovratna sredstva pravnom subjektu s poslovnim nastanom u Tunisu za sudjelovanje u posrednoj aktivnosti Zajednice, Tunis će osigurati da se ne naplaćuje nikakva fiskalna niti carinska naknada za dotičnu operaciju.

Članak 4.

Upravljanje Sporazumom

1. Koordinaciju i promicanje aktivnosti obuhvaćenih ovim Sporazumom provodit će u ime Tunisa Ministarstvo odgovorno za znanstveno istraživanje, a u ime Zajednice službe Europske komisije odgovorne za Okvirni program postupajući kao izvršni zastupnici stranaka (dalje u tekstu: „izvršni zastupnici”)

2. Izvršni zastupnici osnivaju Zajednički odbor za znanstvenu i tehničku suradnju EZ-Tunis odgovoran za:

3. Zajednički odbor za znanstvenu i tehničku suradnju EZ-Tunis čini jednak broj predstavnika izvršnih zastupnika svake strane. On donosi svoj poslovnik.

4. Zajednički odbor za znanstvenu i tehničku suradnju EZ-Tunis sastaje se najmanje jednom godišnje u Zajednici odnosno u Tunisu, naizmjence. Izvanredni sastanci se mogu održati na zahtjev svake strane. Zaključci i preporuke Zajedničkog odbora za znanstvenu i tehničku suradnju EZ-Tunis šalju se informativno Odboru za pridruživanje Euro-mediteranskog sporazuma između Europske unije i Republike Tunisa.

Članak 5.

Odredbe i uvjeti sudjelovanja

Uzajamno sudjelovanje u istraživačkim aktivnostima obuhvaćenim ovim Sporazumom odvija se u skladu s uvjetima određenima u Prilogu I. i podliježe zakonodavstvu, propisima, politikama i uvjetima koji se primjenjuju na provedbu programa na snazi na državnom području svake strane.

Članak 6.

Širenje i korištenje rezultata i informacija

Širenje i korištenje rezultata dobivenih i/ili razmijenjenih informacija, kao i upravljanje, dodjela i provedba prava intelektualnog vlasništva koje nastane na temelju istraživačkih aktivnosti provedenih u skladu s ovim Sporazumom podliježe uvjetima određenim u Prilogu II.

Članak 7.

Konačne odredbe

1. Prilozi I. i II. sastavni su dio ovog Sporazuma.

Sva pitanja ili sporove koji se odnose na tumačenje ili provedbu ovog Sporazuma stranke rješavaju međusobnim sporazumom.

2. Ovaj Sporazum stupa na snagu na dan kada stranke jedna drugoj pošalju pisanu obavijest o dovršetku njihovih u tu svrhu potrebnih postupaka.

Svake četiri godine stranke će ocjenjivati učinak Sporazuma na snagu njihove znanstvene i tehničke suradnje.

Ovaj Sporazum može se izmijeniti, a njegov opseg proširiti dogovorom između stranaka. Izmjene ili proširenja stupaju na snagu na dan kada stranke jedna drugoj pošalju pisanu obavijest o dovršetku njihovih u tu svrhu potrebnih postupaka.

Svaka stranka ovaj Sporazum može prekinuti u svako doba, uz prethodnu pisanu obavijest o tome šest mjeseci ranije.

Projekti i aktivnosti koji su u tijeku za vrijeme bilo kojeg prekida ovog Sporazuma nastavljaju se do svojeg dovršetka prema uvjetima utvrđenim u ovom Sporazumu.

3. Ako jedna od stranaka odluči izmijeniti svoje istraživačke programe ili projekte navedene u članku 1. stavku 1., izvršni zastupnik te stranke obavješćuje izvršnog zastupnika druge stranke o točnom sadržaju predmetnih izmjena.

U tom slučaju i odstupajući od drugog podstavka stavka 2. ovog članka, ovaj se Sporazum može prekinuti pod zajednički dogovorenim uvjetima ako jedna od stranaka obavijesti drugu u roku od mjesec dana o svojoj namjeri da prekine ovaj Sporazum nakon donošenja izmjena navedenih u prvom podstavku.

4. Ovaj se Sporazum s jedne strane primjenjuje na državna područja u kojima se primjenjuje Ugovor o osnivanju Europske zajednice i pod uvjetima utvrđenim u tom Ugovoru, a s druge strane na državno područje Republike Tunisa. To ne isključuje izvođenje aktivnosti suradnje na otvorenom moru, u svemiru ili na državnom području trećih zemalja u skladu s međunarodnim pravom.

5. Ovaj Sporazum sastavljen je u po dva primjerka na danskom, nizozemskom, engleskom, finskom, francuskom, njemačkom, grčkom, talijanskom, portugalskom, španjolskom, švedskom i arapskim jezicima, pri čemu je svaki od tih tekstova jednako vjerodostojan.

Hecho en Salónica el veintiséis de junio de dos mil tres.

Udfærdiget i Thessaloniki, den seksogtyvende juni to tusind og tre.

Geschehen zu Thessaloniki am sechsundzwanzigsten Juni zweitausenddrei.

Έγινε στη Θεσσαλονίκη, στις είκοσι έξι Ιουνίου δύο χιλιάδες τρία.

Done at Thessaloniki, this twenty-sixth day of June, in the year two thousand and three.

Fait à Thessalonique, le vingt-six juin deux mille trois.

Fatto a Salonicco, addì ventisei giugno duemilatre.

Gedaan te Thessaloniki, de zesentwintigste juni tweeduizenddrie.

Feito em Salónica, em vinte e seis de Junho de dois mil e três.

Tehty Thessalonikissa kahdentenakymmenentenäkuudentena päivänä kesäkuuta vuonna kaksituhattakolme.

Som skedde i Thessaloniki den tjugosjätte juni tjugohundratre.